Diari Oficial de la Generalitat Valenciana


Sumari del DOGV 6324, del 03-08-2010 (2010/8909)

ORDE 73/2010, de 27 de juliol, de la Conselleria d'Educació, per la qual se suspén la vigència de l'Orde 47/2010, de 28 de maig, per la qual es regula el servici de menjador escolar en els centres educatius no universitaris de titularitat de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/07/27/73/dof/vci/html**

### Dades del document

Número de DOGV
:   6324

Data del DOGV
:   03-08-2010

Secció del DOGV
:   I. DISPOSICIONS GENERALS

Número del document
:   2010/8909


Data del document
:   27-07-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * alumne
    * ensenyament públic
    * legislació
    * educació especial
    * alumnat
    * vida escolar
    * ensenyament obligatori
    * ensenyament primari
    * educació preescolar
    * nutrició
    * menjador escolar
    * ensenyament secundari
    * centre d'ensenyament

ORDE 73/2010, de 27 de juliol, de la Conselleria d'Educació, per la qual se suspén la vigència de l'Orde 47/2010, de 28 de maig, per la qual es regula el servici de menjador escolar en els centres educatius no universitaris de titularitat de la Generalitat. [2010/8909]  
Amb data 7 de juny de 2010 es va publicar en el Diari Oficial de la Comunitat Valenciana l'Orde 47/2010, de 28 de maig, per la qual es regula el servici de menjador escolar en els centres educatius no universitaris de titularitat de la Generalitat.  
L'esmentada orde desenrotlla detalladament l'organització, contractació i funcionament del servici de menjador escolar en els centres educatius citats, i suposa una revisió profunda de la normativa fins llavors existent, i una modificació substancial d'esta.  
A partir de la dita publicació, per part de la comunitat escolar s'ha plantejat la concurrència de diferents disfuncions en l'aplicació de la nova normativa, la posada de la qual en funcionament el pròxim curs 2010/2011 es considera precipitada, atés que el començament de les classes en Educació Infantil i Primària està previst per al dia 9 de setembre de 2010, i no hi ha temps suficient per a afrontar la magnitud dels canvis d'organització i funcionament del servici que la nova normativa comporta.  
Valorades les qüestions de diversa índole, plantejades pels centres educatius implicats així com per altres sectors de la comunitat escolar, resulta necessari efectuar una anàlisi més profunda de la situació creada a fi de discernir convenientment les decisions a adoptar, la qual cosa requerix disposar d'un temps de reflexió que obliga a posposar els efectes de l'entrada en vigor de l'esmentada Orde 47/2010, previstos en principi per a l'inici del curs escolar 2010/2011.  
El Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, atribuïx a este departament, entre altres competències, la planificació, ordenació i execució d'actuacions relatives a transport i menjadors escolars, servicis escolars, escoles llar i altres de naturalesa anàloga.  
Per tot això, en virtut de les atribucions conferides per l'article 28.e) de la Llei 5/1983, de 30 de desembre, del Consell i el Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, vista la proposta del director general d'Ordenació i Centres Docents de data de 26 juliol de 2010 i de conformitat amb esta,  
ORDENE  
Article únic  
Suspendre la vigència de l'Orde 47/2010, de 28 de maig, de la Conselleria d'Educació, per la qual es regula el servici de menjador escolar en els centres educatius no universitaris de titularitat de la Generalitat, fins al termini màxim d'1 de setembre de 2011.  
Disposició final única. Entrada en vigor  
La present orde entrarà en vigor l'endemà de ser publicada en el Diari Oficial de la Comunitat Valenciana.  
València, 27 de juliol de 2010  
El conseller d'Educació,  
ALEJANDRO FONT DE MORA TURÓN


Còpia Permalink ELI